CELEX: 32008D0575
Language: el
Date: 2008-06-27 00:00:00
Title: 2008/575/ΕΚ: Απόφαση της Επιτροπής, της 27ης Ιουνίου 2008 , για την έγκριση της διάθεσης στην αγορά αφυδατωμένου πολτού του φρούτου baobab ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου [κοινοποιηθείσα υπό τον αριθμό Ε(2008) 3046]

11.7.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 183/38
            
         
      ΑΠΌΦΑΣΗ ΤΗΣ ΕΠΙΤΡΟΠΉΣ
   
   της 27ης Ιουνίου 2008
   για την έγκριση της διάθεσης στην αγορά αφυδατωμένου πολτού του φρούτου baobab ως νέου συστατικού τροφίμων σύμφωνα με τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου
   [κοινοποιηθείσα υπό τον αριθμό Ε(2008) 3046]
   (Το κείμενο στην αγγλική γλώσσα είναι το μόνο αυθεντικό)
   (2008/575/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   τον κανονισμό (ΕΚ) αριθ. 258/97 του Ευρωπαϊκού Κοινοβουλίου και του Συμβουλίου, της 27ης Ιανουαρίου 1997, σχετικά με τα νέα τρόφιμα και τα νέα συστατικά τροφίμων (1), και ιδίως το άρθρο 7,
   Εκτιμώντας τα ακόλουθα:
   
               (1)
            
            
               Στις 9 Αυγούστου 2006 η εταιρεία PhytoTrade Africa υπέβαλε στις αρμόδιες αρχές του Ηνωμένου Βασιλείου αίτηση για τη διάθεση στην αγορά αφυδατωμένου πολτού του φρούτου baobab ως νέου συστατικού τροφίμων.
            
         
               (2)
            
            
               Στις 12 Ιουλίου 2007 ο αρμόδιος οργανισμός αξιολόγησης τροφίμων του Ηνωμένου Βασιλείου εξέδωσε την αρχική του έκθεση αξιολόγησης. Στην έκθεση αυτή κατέληξε στο συμπέρασμα ότι ο αφυδατωμένος πολτός του φρούτου baobab στα προτεινόμενα επίπεδα χρήσης είναι ασφαλής για κατανάλωση από τον άνθρωπο.
            
         
               (3)
            
            
               Η Επιτροπή διαβίβασε την αρχική έκθεση αξιολόγησης σε όλα τα κράτη μέλη την 1η Αυγούστου 2007.
            
         
               (4)
            
            
               Εντός της προθεσμίας εξήντα ημερών που προβλέπεται στο άρθρο 6 παράγραφος 4 του κανονισμού (ΕΚ) αριθ. 258/97 διατυπώθηκαν αιτιολογημένες αντιρρήσεις για την εμπορία του προϊόντος δυνάμει της εν λόγω διάταξης. Στο πλαίσιο των αντιρρήσεων αυτών δεν εκφράστηκαν ανησυχίες σχετικά με την ασφάλεια. Ωστόσο, σύμφωνα με τις διατάξεις του άρθρου 6 παράγραφος 4, απαιτείται απόφαση της Κοινότητας.
            
         
               (5)
            
            
               Ο αφυδατωμένος πολτός του φρούτου baobab πληροί τα κριτήρια του άρθρου 3 παράγραφος 1 του κανονισμού (ΕΚ) αριθ. 258/97.
            
         
               (6)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο αφυδατωμένος πολτός του φρούτου baobab όπως ορίζεται στο παράρτημα επιτρέπεται να διατεθεί στην αγορά της Κοινότητας ως νέο συστατικό τροφίμων.
   Άρθρο 2
   Η ονομασία του νέου συστατικού τροφίμων που εγκρίνεται με την παρούσα απόφαση και αναγράφεται στην επισήμανση των τροφίμων στα οποία περιέχεται είναι «αφυδατωμένος πολτός του φρούτου baobab».
   Άρθρο 3
   Η παρούσα απόφαση απευθύνεται στην εταιρεία Phytotrade Africa — London Office, Unit W215, Holywell Centre, 1 Phipp Street, London EC2A 4PS, Ηνωμένο Βασίλειο.
   
      Βρυξέλλες, 27 Ιουνίου 2008.
      
         
            Για την Επιτροπή
         
         Ανδρούλλα ΒΑΣΙΛΕΊΟΥ
         
         
            Μέλος της Επιτροπής
         
      
   
   
      (1)  ΕΕ L 43 της 14.2.1997, σ. 1. Κανονισμός όπως τροποποιήθηκε τελευταία με τον κανονισμό (ΕΚ) αριθ. 1882/2003 (ΕΕ L 284 της 31.10.2003, σ. 1).
   
      ΠΑΡΑΡΤΗΜΑ
      Προδιαγραφές του αφυδατωμένου πολτού του φρούτου Baobab
      Περιγραφή
      Τα φρούτα baobab (Adansonia digitata) συλλέγονται από δέντρα. Το σκληρό περίβλημα ανοίγεται και η σάρκα διαχωρίζεται από τους σπόρους και το περίβλημα. Η σάρκα αλέθεται, χωρίζεται σε χονδρόκοκκα και λεπτόκοκκα σωματίδια (μεγέθους από 3 έως 600 μ) και στη συνέχεια συσκευάζεται.
      Βασικά διατροφικά συστατικά του αφυδατωμένου πολτού του φρούτου baobab
      
                  Υγρασία (απώλεια κατά την ξήρανση) (g/100g)
               
               
                  11,1-12,0
               
            
                  Πρωτεΐνες (g/100g)
               
               
                  2,03-3,24
               
            
                  Λίπη (g/100g)
               
               
                  0,4-0,7
               
            
                  Τέφρα (g/100g)
               
               
                  5,5-6,6
               
            
                  Συνολικοί υδατάνθρακες (g/100g)
               
               
                  78,3-78,9
               
            
                  Ολικά σάκχαρα (ως γλυκόζη)
               
               
                  16,9-25,3
               
            
                  Νάτριο (mg/100g)
               
               
                  7,42-12,2
               
            
         
      Αναλυτικές προδιαγραφές
      
                  Ξένα σώματα
               
               
                  Δεν υπερβαίνουν το 0,2 %
               
            
                  Υγρασία (απώλεια κατά την ξήρανση) (g/100g)
               
               
                  11,1-12,0
               
            
                  Τέφρα (g/100g)
               
               
                  5,5-6,6